- Այսօր, իրոք, արտադրանք տալը ահռելի բարդությունների հետ է կապված: Առավել եւս, երբ չունես իմպրեսարիո, եւ բոլոր կազմակերպչական, վազվզուքային գործերը քո վրա են: Երկրորդ բարդությունը պայմանավորված է այն հանգամանքով, որ այսօր անհնար է երգի հանրահայտ լինելը, եթե չկա տեսաերիզը, իսկ վերջինս բավական «թանկ հաճույք» է, նման միջոցներ հայթայթելն իմ պես «ոչ շուկայական» երգչուհու համար մեծ խնդիրների հետ է կապված: Չէի ուզի ամենեւին, որ ասածներիս մեջ թնկթնկոց, դժգոհություն հնչի: Ի վերջո, իմ երկրպագուների, ինձ գնահատողների մեջ քիչ չեն նաեւ աջակիցները: Օրինակ' իմ առաջիկա համերգի գործում ինձ մեծապես աջակցել է կրթության փոխնախարար Կարինե Խոդիկյանը, որին, կարծես թե, պետական չինովնիկ դառնալը չի խանգարել մնալ ազգային արվեստին ու մշակույթին նվիրված ու նաեւ այդ մշակույթով ապրող մարդ: